Internacia Festivalo

La Internacia Festivalo aŭ IF estis tradicia jarfina aranĝo por familioj kaj plenkreskuloj, organizata ĉiujare en malsama germana urbo.

La unuaj 3 IF-oj okazis ekde 1979 enkadre de la Internacia Seminario de Germana Esperanto-Junularo. Sekvis kelkjara paŭzo. Laŭ iniciato de la estraro de Germana Esperanto-Asocio la IF okazas ek de 1987 kiel memstara aranĝo.

Krom prelegoj kaj diskutrondoj pri la kadra temo estis proponataj ĝeneralaj prelegoj, ekskursoj, koncertoj kaj distraj programeroj. Kulmino de la IF ĉiam estis la Silvestra Balo. La babilejo-trinkejo de IF tradicie-ŝerce nomiĝis knajpo, laŭ la germana vorto Kneipe (= drinkejo).

Kelkfoje al IF ligiĝis aranĝoj de AIS San-Marino.

Ĉiujn festivalojn organizis Hans-Dieter Platz, sigle nomata "HDP", escepte de la dua IF, kiu estis organizita de Uschi Felhölter.

La lasta IF solene okazis fine de 2014. Ekde la jarfino de 2015, Germana Esperanto-Asocio organizas la aranĝon Luminesk'

 Historio 
Inter la 3-a IF (1981/1982) kaj la 4-a IF (1987/1988) estis kvinjara paŭzo.

En la tabelo estas listigitaj ankaŭ la nombroj da partoprenantoj kaj landojProgramlibreto de la 30a IF en Nördlingen..

 IF  Jaro  Urbo  Aliĝintoj  Landoj  Rimarkoj 31-a IF  2014/2015  Jülich  106  18  Programlibreto de la 31a IF en Jülich. 30-a IF  2013/2014  Nördlingen  120  22  29-a IF  2012/2013  Dortmund  96  16  28-a IF  2011/2012  Xanten  121  16  27-a IF  2010/2011  Nördlingen  111  17  26-a IF  2009/2010  Nördlingen  141  21  25-a IF  2008/2009  Düsseldorf  167  22  24-a IF  2007/2008  Düsseldorf  172  20  23-a IF  2006/2007  Saarbrücken  153  20  22-a IF  2005/2006  Trier  207  25  21-a IF  2004/2005  Magdeburg  159  24  20-a IF  2003/2004  Kiel  200  21  19-a IF  2002/2003  Borken-Gemen  223  24  18-a IF  2001/2002  Magdeburg  209  19  17-a IF  2000/2001  Trier  233  16  16-a IF  1999/2000  Münster  203  21  15-a IF  1998/1999  Saarbrücken  187  18  14-a IF  1997/1998  Trier  178  15  13-a IF  1996/1997  Würzburg  184  19  12-a IF  1995/1996  Rotenburg (Wümme)  173  17  11-a IF  1994/1995  Sensenstein  147  16  10-a IF  1993/1994  Sensenstein  157  17  9-a IF  1992/1993  Höchst im Odenwald  136  12  8-a IF  1991/1992  Sensenstein  129  14  7-a IF  1990/1991  Sensenstein  144  11  6-a IF  1989/1990  Sensenstein  107  7  5-a IF  1988/1989  Trier  111  9  4-a IF  1987/1988  Sensenstein  118  10  3-a IF  1981/1982  Sensenstein  58  6  enkadre de 25-a IS 2-a IF  1980/1981  Sensenstein  88  12  enkadre de 24-a IS 1-a IF  1979/1980  Schwanberg  74  10  enkadre de 23-a IS

 Referencoj 

 Eksteraj ligiloj 
 IF-retpaĝo  

Kategorio:Esperanto-renkontiĝoj en Germanio